בואה קשת

בואה קשת (שם מדעי: Epicrates cenchria) הוא מין של נחש ממשפחת החנקיים המצוי במרכז אמריקה ובדרומה. הוא ידוע בשל ססגוניותו ובשל כך עורו "מחליף צבעים" כאשר קרני אור פוגעות בו, ומכאן שמו. יש לו תשעה תת-מינים ידועים. תת-המינים נבדלים זה מזה באורכם, בעובי שלהם, בדוגמאות שעל גבם ובאזור התפוצה שלהם.

האורך הממוצע של בואת הקשת נע בין 1.2 ל-1.8 מטרים, אך ידוע על פריטים שאורכם עלה על שני מטרים. הוא מעדיף להיות על האדמה, אך מסוגל לטפס גם על עצים.

אזור מחייתו הוא בעיקר ביערות לחים או באזורים מסולעים.

הוא נפוץ במרכז אמריקה בקוסטה ריקה ובפנמה. בדרום אמריקה הוא נפוץ ממזרח לאנדים בקולומביה, ונצואלה, אקוודור, פרו, סורינם, ברזיל, גויאנה, גויאנה הצרפתית, בוליביה, פרגוואי וצפון ארגנטינה.

תת-מינים 
 Epicrates cenchria alvarezi - בואה קשת ארגנטינאי
 Epicrates cenchria assisi - בואה קשת קאטנגי
 Epicrates cenchria barbouri - בואה קשת מהאי מרחו
 Epicrates cenchria cenchria - בואה קשת ברזילאי
 Epicrates cenchria crassus - בואה קשת פרגואי
 Epicrates cenchria gaigei - בואה קשת פרואני
 Epicrates cenchria hygrophilus - בואה קשת אספריטו סנטו
 Epicrates cenchria maurus - בואה קשת קולומביאני
 Epicrates cenchria polylepis - בואה קשת מהרמה המרכזית

קישורים חיצוניים

 אתר גן החיות של בריסטול
 אתר גן החיות הלאומי בוושינגטון

ערכים שבהם תבנית בריטניקה אינה מתאימה
טקסונים שתוארו בידי קארולוס ליניאוס
חנקיים
ברזיל: זוחלים
אקוודור: זוחלים
קוסטה ריקה: זוחלים
גיאנה: זוחלים
זוחלים ביער האמזונאס
בעלי חיים שתוארו ב-1758